Държавен вестник, бр. 3, 2021 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  3
Критерий 3.2.17.
Общопрактикуващият лекар познава организациите, които пред­лагат здрав­
ни и други обществени услуги в ра­йона, и работи с тях, когато е необходимо, 
за да съдейст­ва на пациента да получи оптимални грижи.
Индикатори
 А. Възможност за проверка на необходимите контакти в електронната 
мрежа.
 Б. Разполага с телефони за контакт.
Критерий 3.2.18.
Документацията, изпращана до други изпълнители на медицинска помощ, е 
коректно изготвена.
Индикатори
 А. Лекарят (лекарите) или негов сътрудник попълва ме­дицинските доку-
менти в съответствие с норматив­ните изисквания. 
 Б. Насочването към друг специалист се отразява в здравния запис на па-
циента, който се съхранява на електронен и/или хартиен носител.
Критерий 3.2.19.
Практиката участва или сътрудничи в изпълнението на обществени програ­
ми за промоция на здравето и профилактика.
Индикатори
 А. Лекарят (лекарите) информира пациентите за програ­мите за здравна 
промоция и профилактика и насърчава участието им в тези от тях, 
които смята за подходящи.
 Б. Практиката може да участва в обществени програми за ограничава-
не на тютюнопушенето, на консумацията на алкохол, за повишаване 
на двигателната активност, ра­ционално хранене и намаляване на зат-
лъстяването и в такива за профилактика на заболяванията – различни 
програми за скрининг.
Критерий 3.2.20.
В практиката се осигурява медицинска помощ на па­циентите съобразно оси­
гурените ресурси в съответс­твие с постиженията на съвременната медицина 
и нормативно установените правила за работа в ПИМП.
Индикатори
 А. Практиката разполага или има достъп до съвременни ръководства за 
поведение, клинични наръчници и указания за извършване на добра 
доказателствено ба­зирана клинична дейност в хартиен или електронен 
вариант, които използва при диагностиката и лече­нието на различните 
заболявания.
 Б. Лекарят може да не се съобрази с препоръките в по­сочените в индика-
тор „А“ източници на този крите­рий, ако пациентът не даде своето съ-
гласие или лека­рят прецени, че състоянието на пациента или постига­
нето на съответната цел налага друго.
Критерий 3.2.21.
Информирано съгласие. Вземане на съвместно решение при планиране и про­
веждане на медицински дейности, свързани със здравния проблем.
Индикатори
 А. Медицинските дейности се осъществяват след изразено информирано 
съгласие на пациента по реда на чл. 87 от Закона за здравето.
 Б. Информираното съгласие се удостоверява чрез подпис на пациента или 
лицата по чл. 87 от Закона за здравето в амбулаторния лист (хартиен 
и/или електронен ва­риант). Несъгласието се пояснява с допълнителен 
текст.
 В. Информираното несъгласие на пациента в случай на отказ да подпи-
ше амбулаторния лист се удостоверява чрез подпис на сътрудник на 
лекаря или трето лице в качеството им на свидетели за изготвяне на 
докумен­тите.
Критерий 3.2.22.
В лечебното заведение за ПИМП е осигурена възможност на пациентите да 
бъдат информирани как да се предпазват от забо­лявания и да се грижат за 
здравето си.
Индикатори
 А. Практиката разполага с различни материали и източ­ници на инфор-
мация (табла, брошури, компютърни програми и др.) относно възмож-
ността за предпаз­ване на пациентите от заболявания.
 Б. Организиране на групови беседи.
Критерий 3.2.23.
Профилактика и дейности за ранно откриване на забо­ляванията. 
Индикатори
 А. Провеждането на периодични медицински прегледи на деца, бременни 
и други се извършва съгласно дейст­ващите нормативни актове и се 
отразява в здравните записи.
 Б. В здравните записи на пациентите се вписват дан­ни относно:
 провеждането на имунизации съгласно имуни­зационния календар;
 провеждането на профилактични прегледи за ранно откриване на 
заболявания (в зависимост от приетите в страната скринингови про-
грами).
Критерий 3.2.24.
Работа с пациенти с хронични заболявания
Индикатори:
 А. В практиката се извършва диспансеризация на па­циентите с хронични 
заболявания, посочени в норма­тивните актове.
 Б. Отказът от диспансеризация от страна на пациента се документира в 
здравните записи.